Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: törvény (Tkp.) 3. § (3) bekezdésének c) pontja, illetve a 23/2004. (VIII. 27.) OM rendelet 24. § (2) bekezdése alapján –,
Paragraph Index: 1772

törvény (Tkp.) 3. § (3) bekezdésének c) pontja, illetve a 23/2004. (VIII. 27.) OM rendelet 24. § (2) bekezdése alapján –, mód van arra is, hogy az oktatás nyelvének megfelelõ, külföldrõl behozott tankönyvekkel pótolják a hiányt. Ez azonban csak korlátozottan vehetõ igénybe, hiszen egy nem hazai fejlesztésû tankönyv nem igazodik a magyar tantervi követelményekhez, illetve magasabb nyelvi szinten íródik. Jelezni kívánjuk, hogy a Tkp. 8/E. §-a szerint a kis példányszámú nemzetiségi, szakmai, speciális tankönyvforgalmazás keretében az iskolák részére eljuttatott tankönyveket az iskolai könyvtárban, könyvtárszobában kell(-ett volna) elhelyezni, és könyvtári kölcsönzés útján kell(-ett volna) a tanulókhoz eljuttatni már a 2004–2005. tanévtõl. Tudomásunk szerint ez csak részlegesen történt meg. Ennek a kötelezettségnek a címzettjei az intézményfenntartók, még akkor is, ha a kisebbségi tankönyvfejlesztéssel, fordítással, utánnyomással, szerzõdéskötéssel összefüggõ valamennyi feladatot közvetlenül az OM látja el. Kérdés persze, hogy a tankönyvellátás anyagi feltételei biztosítottak-e, és ezenkívül rendelkezésre állnak-e – a könyvtári állományba helyezés egyik feltételének számító – tartós használatra készített („keményfedelû” és masszívabban kötött) tankönyvek. Mivel a kisebbségi tankönyvekhez a tanulók térítésmentesen jogosultak hozzájutni, így az, hogy a törvény elõírása nem hatályosult, számukra anyagi hátrányt jelent. Alkotmányosan visszás ez a mulasztás azért is, mert az iskola pedagógiai programjának, illetve ezen belül tantervének megalkotása során figyelemmel kell lenni a tankönyv ingyenes igénybevétele biztosításának kötelezettségére is.36 Az iskola köteles tájékoztatni a szülõket – egyebek mellett – az iskolától kölcsönözhetõ tankönyvekrõl, taneszközökrõl és más felszerelésekrõl, valamint arról is, hogy az iskola milyen segítséget tud nyújtani a szülõi kiadások csökkentéséhez. Nem hagyható figyelmen kívül az sem, hogy a Tkp. csak kis példányszámú tankönyvek esetére fogalmazza meg a könyvtári kölcsönzés feltételeinek a megvalósítását. Tény, hogy a megrendelt könyvek száma általában „párszázas” körben mozog, hogy 1000 fölötti példányszámra csak a német kisebbségi oktatás esetében lehet számítani, de a kisebbségi jog nem létszámfüggõ: a nemzetiségi tankönyvek megjelentetésének is példányszámtól függetlennek kell lennie. Úgy gondoljuk, hogy szükség van a nemzetiségi tankönyvek problémáiról részletes helyzetképet, ennek alapján közép- és hosszú távú kormányzati stratégiát alkotni. Ezt elõsegítendõ, 2006-ban egy átfogó vizsgálatot tervezünk.

Source: https://magyarkozlony.hu/hivatalos-lapok/8d84d09a422734829a809ca17d0e2bc7a9618071/dokumentumok/bc659edd643603e456e0b6ea48da97468fc77958/letoltes